ທະຫານ ບໍ່ຊາບຝ່າຍ ໂຈມຕີ ເມືອງນຶ່ງ ໃນພາກໃຕ້ ໂຊມາເລຍ
ທະຫານຕ່າງປະເທດກຸ່ມນຶ່ງ ໄດ້ບຸກໂຈມຕີ ເມືອງ Brava 250 ຫຼັກກິໂລແມັດ ຢູ່ທາງທິດໃຕ້ ນະຄອນຫລວງໂມກາດິສຊູ.
ເຈົ້າໜ້າທີ່ ໃນພາກໃຕ້ໂຊມາເລຍ ກ່າວວ່າ ທະຫານຕ່າງປະເທດ ໄດ້ທຳການບຸກໂຈມຕີໃນຕອນເຊົ້າມືດວັນເສົາມື້ນີ້ຕໍ່ບ່ອນຫລົບລີ້ ແຫ່ງນຶ່ງຂອງກຸ່ມ al-Shabab ແຫຼ່ງຂ່າວ ແຈ້ງໃຫ້ວີໂອເອ ພະແນກພາສາໂຊມາເລຍ ຊາບວ່າ ຫົວໜ້າກຸ່ມກໍ່ການຮ້າຍອາລກາອີດາຄົນນຶ່ງ ທີ່ເຮັດວຽກ ກັບກຸ່ມ ຫົວຮຸນແຮງ al-Shabab ແມ່ນເປົ້າໝາຍ ຂອງການບຸກໂຈມຕີ ທີ່ເມືອງ Brava ຕັ້ງຫ່າງຈາກນະຄອນຫຼວງໂມກາດິສຊູ ໄປທາງ ທິດໃຕ້ 250 ຫຼັກກິໂລແມັດ ເມືອງ Brava ແມ່ນຢູ່ພາຍໃຕ້ການ ຄວບຄຸມຂອງກຸ່ມ al-Shabab ໂຄສົກຄົນນຶ່ງຂອງກຸ່ມ al-Shabab ແຈ້ງໃຫ້ອົງການຂ່າວຝຣັ່ງຊາບວ່າ ການປະຕິບັດງານ ໃນຄັ້ງນີ້ ໄດ້ປະສົບກັບຄວາມລົ້ມແຫຼວ ເວລາສັດຕູຂອງພະອາລລ່າ ພະຍາຍາມທີ່ຈະໂຈມ ຕີພວກຜູ້ບັນຊາການຂອງກຸ່ມມູຈາຮີດີນ ແບບບໍ່ໃຫ້ຕັ້ງຕົວ ກອງທະຫານຕ່າງປະເທດ ຮວມທັງສະຫະລັດ ແລະຝຣັ່ງ ເຄີຍທຳການໂຈມຕີ ຢູ່ໃນໂຊມາ ເລຍມາແລ້ວ ໃນອະດີດຜ່ານມາ ປະຊາຊົນໃນເມືອງ Brava ກ່າວວ່າ ພວກຫົວຮຸນແຮງ al-Shabab ໄດ້ປິດລ້ອມບໍລິເວນດັ່ງກ່າວ ຊື່ສຽງຮຽງນາມ ຂອງຫົວໜ້າກຸ່ມກໍ່ການຮ້າຍອາລກາອີດາທີ່ຕົກເປັນເປົ້າໃນການໂຈມຕີຄັ້ງ ນີ້ແມ່ນຍັງບໍ່ທັນເປັນທີ່ຈະແຈ້ງເທື່ອໃນເວລານີ້ ພວກທີ່ເຫັນເຫດການ ເວົ້າວ່າ ນັກລົບຄົນ ນຶ່ງຂອງກຸ່ມ al-Shabab ໄດ້ຖືກຂ້າຕາຍ